# Επίσημη Εφημερίδα C 123A/2006

| | ISSN 1725-2547 |
| --- | --- |
| Επίσημη Εφημερίδα
  της Ευρωπαϊκής Ένωσης | C 123A |
| | |
| Έκδοση στην ελληνική γλώσσα | Ανακοινώσεις και Πληροφορίες | 49ό έτος24 Μαΐου 2006 |

ISSN 1725-2547

Επίσημη Εφημερίδα

της Ευρωπαϊκής Ένωσης

C 123A

Έκδοση στην ελληνική γλώσσα

Ανακοινώσεις και Πληροφορίες

49ό έτος24 Μαΐου 2006

---

| Ανακοίνωση αριθ | Περιεχόμενα | Σελίδα |
| --- | --- | --- |
| | III   Πληροφορίες |
| | Επιτροπή |
| 2006/C 123A/1 | Γενική Διεύθυνση Ανταγωνισμού (COMP) στις Βρυξέλλες — Προκήρυξη κενής θέσης αναπληρωτή γενικού διευθυντή για τις συγκεντρώσεις (βαθμός AD 15) — COM/2006/10026 | 1 |

Ανακοίνωση αριθ

Περιεχόμενα

Σελίδα

III   Πληροφορίες

Επιτροπή

2006/C 123A/1

Γενική Διεύθυνση Ανταγωνισμού (COMP) στις Βρυξέλλες — Προκήρυξη κενής θέσης αναπληρωτή γενικού διευθυντή για τις συγκεντρώσεις (βαθμός AD 15) — COM/2006/10026

1

| EL | |
| --- | --- |

EL

---

III Πληροφορίες

Επιτροπή

| 24.5.2006 | EL | Επίσημη Εφημερίδα της Ευρωπαϊκής Ένωσης | CA 123/1 |
| --- | --- | --- | --- |

24.5.2006

EL

Επίσημη Εφημερίδα της Ευρωπαϊκής Ένωσης

CA 123/1

---

ΓΕΝΙΚΉ ΔΙΕΫΘΥΝΣΗ ΑΝΤΑΓΩΝΙΣΜΟΫ (COMP) ΣΤΙΣ ΒΡΥΞΈΛΛΕΣ

Προκήρυξη κενής θέσης αναπληρωτή γενικού διευθυντή για τις συγκεντρώσεις (βαθμός AD 15)

COM/2006/10026

(2006/C 123 A/01)

Ποιοι είμαστε: Η Γενική Διεύθυνση Ανταγωνισμού· αποστολή μας είναι να επιβάλλουμε την τήρηση των κανόνων ανταγωνισμού που περιλαμβάνουν οι κοινοτικές συνθήκες, προκειμένου να εξασφαλίσουμε συνθήκες ανόθευτου ανταγωνισμού στην αγορά της ΕΕ, συμβάλλοντας κατ' αυτόν τον τρόπο στην ευημερία των καταναλωτών και την ανταγωνιστικότητα της ευρωπαϊκής οικονομίας.

Στη ΓΔ Ανταγωνισμού υπάρχουν πέντε διευθύνσεις που ασχολούνται με υποθέσεις συμπράξεων και συγκεντρώσεων σε ειδικούς τομείς της οικονομίας. Κάθε διεύθυνση αποτελείται από τρεις ή τέσσερις διοικητικές μονάδες, αλλά στις ομάδες έρευνας σε συγκεκριμένες υποθέσεις συμμετέχει προσωπικό από όλη τη διεύθυνση.

Προτείνουμε τη θέση του αναπληρωτή γενικού διευθυντή με ειδική αρμοδιότητα τις συγκεντρώσεις, ο/η οποίος/α θα είναι υπεύθυνος/η να χαράξει και να διαμορφώσει πολιτικές της Κοινότητας/Επιτροπής στον τομέα των συγκεντρώσεων.

Αναζητούμε υποψήφιους οι οποίοι: είναι ικανοί να διευθύνουν μια δυναμική διαδικασία για την αλλαγή πολιτικής· είναι εξαίρετοι και δυναμικοί επαγγελματίες που διαθέτουν ευθυκρισία, επινοητικότητα και ικανότητα σύλληψης νέων ιδεών και στρατηγικών σχετικά με την εξέλιξη των συγκεντρώσεων· έχουν να επιδείξουν σημαντικό έργο όσον αφορά την άσκηση ηγετικών, διαχειριστικών και επικοινωνιακών καθηκόντων, καθώς και τη διοίκηση μεγάλων ομάδων και τη διαχείριση χρηματοοικονομικών πόρων· διαθέτουν αποδεδειγμένη πείρα στη διαμόρφωση πολιτικής και τη διαχείριση, την οποία απέκτησαν κατά προτίμηση από θέση υψηλού επιπέδου· διαθέτουν άριστες ικανότητες όσον αφορά την επικοινωνία, τον καθορισμό προτεραιοτήτων, τη λήψη αποφάσεων και τις διαπραγματεύσεις· διαθέτουν εμπεριστατωμένη γνώση της πολιτικής ανταγωνισμού της ΕΕ· είναι ικανοί να εξασφαλίσουν αποτελεσματικό και δυναμικό συντονισμό και διαχείριση τόσο σε εσωτερικό όσο και σε εξωτερικό επίπεδο· έχουν άριστη γνώση της αγγλικής γλώσσας· η γνώση της γαλλικής θα αποτελούσε πλεονέκτημα.

Για να είναι επιλέξιμοι, οι υποψήφιοι πρέπει: να είναι υπήκοοι ενός από τα κράτη μέλη της Ευρωπαϊκής Ένωσης· να είναι κάτοχοι πανεπιστημιακού τίτλου που παρέχει τη δυνατότητα πραγματοποίησης διδακτορικών σπουδών· να διαθέτουν, μετά την απόκτηση του πανεπιστημιακού τίτλου, τουλάχιστον δεκαπενταετή επαγγελματική πείρα σε επίπεδο που αντιστοιχεί στα ανωτέρω προσόντα, συμπεριλαμβανομένης πενταετούς τουλάχιστον επαγγελματικής πείρας σε ανώτερη διευθυντική θέση· να κατέχουν σε βάθος μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση μιας ακόμη από τις εν λόγω επίσημες γλώσσες.

Ο αναπληρωτής γενικός διευθυντής θα επιλεγεί και θα διοριστεί από την Επιτροπή σύμφωνα με τις οικείες διαδικασίες επιλογής και πρόσληψης. Ο μισθός και οι όροι απασχόλησης ορίζονται στον κανονισμό υπηρεσιακής κατάστασης για τους υπαλλήλους του βαθμού AD 15 των Ευρωπαϊκών Κοινοτήτων. Η Επιτροπή ακολουθεί πολιτική ίσων ευκαιριών. Η πλήρης περιγραφή καθηκόντων, τα κριτήρια επιλογής και λεπτομέρειες για την υποβολή αίτησης είναι διαθέσιμα στην ακόλουθη διεύθυνση:

http://europa.eu.int/comm/dgs/personnel_administration/working_senior_mgt_en.htm

Η προθεσμία εγγραφής λήγει στις 22 Ιουνίου 2006. Μετά τις 12.00 το μεσημέρι, ώρα Βρυξελλών, δεν θα υπάρχει δυνατότητα ηλεκτρονικής εγγραφής.

---